Tourism Perak Malaysia

Hari Terbuka Armada
2026-05-01 08:00 - 2026-05-03 17:00 (Asia/Shanghai) | Perak
Hari Terbuka Armada (HTA) 2026 sempena sambutan Hari TLDM ke-92 akan berlangsung di Pangkalan TLDM Lumut, Perak, dari 1 hingga 3 Mei 2026. Acara ini dijangka memaparkan aset-aset pertahanan negara, aktiviti menyelam, dan peluang mendekati warga Navy People.

Pesta Kebudayaan dan Masyarakat Orang Asli
2026-05-09 08:00 - 17:00 | Kampung Kenang, Sungai Siput, Perak
MEMELIHARA WARISAN BUDAYA ETNIK ORANG ASLI, MEMPAMERKAN KEUNIKAN BUDAYA KEPADA MASYARAKAT LUAR, MENGUKUHKAN PERPADUAN DIKALANGAN ORANG ASLI, MENINGKAT EKONOMI SETEMPAT SERTA DAPAT MENJADIKAN MEDIUM PELANCONGAN BUDAYA ETNIK.

Pantai Remis Half Marathon (2026)
2026-05-10 05:30 - 11:00 | SMK Pantai Remis, Jalan Taman Bintang, Taman Sri Bintang, Pantai Remis, Perak, 34900, Malaysia
Pantai Remis Half Marathon 2026

Pantai Remis Half Marathon 2026 adalah acara larian tahunan yang dianjurkan oleh Pusat Khidmat Rakyat Parlimen Beruas dan DUN Pengkalan Baharu. Bertempat di SMK Pantai Remis, acara ini menawarkan pelbagai kategori larian termasuk 5 km, 7 km, 12 km dan 21.1 km (Half Marathon), sesuai untuk peserta dari pelbagai peringkat umur dan tahap kecergasan.

Program ini bertujuan menggalakkan gaya hidup sihat, mengeratkan silaturahim komuniti, serta mempromosikan Pantai Remis sebagai destinasi sukan rekreasi dan pelancongan aktif.

Gerik Trail Run 2026
2026-05-10 07:00 - 17:00 | Lapangan Terbang Gerik, Gerik Airstrip (WMAH), Gerik, Perak, 33300, Malaysia
Gerik Trail Run 2026

Gerik Trail Run 2026 merupakan acara larian lasak yang menghimpunkan peminat sukan dan pencinta alam semula jadi untuk meneroka keindahan laluan hutan di Gerik. Acara ini menawarkan pengalaman larian yang mencabar namun menyeronokkan, sesuai untuk peserta pelbagai peringkat.

Penganjuran program ini bertujuan menggalakkan gaya hidup sihat di samping mempromosikan keunikan landskap semula jadi Perak sebagai destinasi sukan rekreasi dan pelancongan aktif. Acara ini turut membuka peluang kepada komuniti sukan untuk berhubung dan berkongsi pengalaman dalam suasana yang bertenaga dan positif.

PATRIOT 200 Ultra-Marathon
2026-05-23 08:00 - 2026-05-24 23:00 | Taiping
Patriot200 Ultra-Marathon 2026

Patriot200 ialah acara larian ultra sejauh 200 kilometer yang bermula dari Taiping dan berakhir di Padang Astaka Bunga Raya, Lenggong. Program ini menguji ketahanan fizikal dan mental para pelari sambil memperkenalkan keindahan landskap semula jadi serta warisan budaya sepanjang laluan menuju ke Lenggong Geopark. Selain itu, acara ini juga bertujuan untuk memupuk semangat patriotisme, ketabahan, dan kecintaan terhadap alam sekitar serta tanah air.
